text: Maskinstation forbyder Facebook - ellers er det ud af vagten
  17 marts 2018 kl. 12.50
  Skamstrup Maskinstation har klar linje for, hvor meget og hvordan de ansatte må bruge mobiltelefon på jobbet.
  Mobilen kan være en hjælp i vores arbejde, men sociale medier og programmer kan også forstyrre i arbejdstiden.
  Det er en af grundene til, at alle 30 medarbejdere på Skamstrup Maskinstation, der ligger mellem Hodde og Nordenskov ved Varde har skrevet under på en kontrakt med en specifik politik omkring brugen af smartphones og sociale medier i arbejdstiden, skriver Landbrugsavisen.
  - Fint, at man laver en god video fra en dag i marken til Facebook, men den skal godkendes først, så vi er sikre på, at indholdet stemmer overens med vores visioner, siger Andy Østergaard, der er daglig leder på maskinstationen til Landbrugsavisen.
  - Alt med måde, men det er ikke noget, der hører til i arbejdstiden, og det er vi meget bestemte omkring. Man får tre chancer - første gang er det mundtlig advarsel, derefter skriftlig, og til sidst bliver man opsagt, siger Andy Østergaard
  